चंडीगढ़ के बढ़हेडी सेक्टर 41 गोदाम में लगी भयंकर आग
Channel: Arth Parkash TV
Date: 23/12/2020

चंडीगढ़, रंजीत शम्मी ।  मंगलवार रात को सेक्टर 41 बढ़हेड़ी मे लगी एक गोदाम और एक शॉप में आग के चलते यहां दोनों का सारा सामान जलकर राख हो गया। वही बुधवार को  सुबह दमकल विभाग के कर्मियों ने देखा तो आग लगने से बिल्डिंग का ऊपरवाला लेंटर में दरार आ गई। और टेड़ा हो गया है। कभी भी गिरने का भय बना हुआ है। जिसके चलते आसपास के लोगों में दहशत का माहौल बन गया। गौरतलब है कि मंगलवार रात करीब 9:30 बजे एक गोदाम और एक शॉप में आग लग गई थी। आग का धुआं इतना था कि आसपास की दुकानों में भी असर देखने को मिला है। मौके पर पहुंचे दुकानदार कर्मियों ने अपना सारा सामान बुधवार सुबह तक निकाल लिया था। जानकारी के अनुसार पीड़ित विपिन कुमार ने बताया कि वह सेक्टर 61 में अपने परिवार समेत रहते हैं। और सेक्टर 41 बढ़हेड़ी में पवन डॉट कॉम स्टेशनरी के नाम से गोदाम चलाते हैं। हर रोज की तरह मंगलवार रात करीब 9:00 बजे अपना गोदाम बंद कर घर गए थे। जैसे ही घर के पास ही पहुंचे तो उन्हें फोन आया कि  उनके गोदाम में धुआं उठ रहा है। मामले की सूचना पाते ही तुरंत वह मौके पर पहुंचे। और जिसकी सूचना तुरंत पुलिस और दमकल विभाग को दी गई थी। जैसे ही उन्होंने देखा तो  उनके गोदाम में आग की लपटें निकल रही थी। जिसके चलते हड़कंप मच गया था। लेकिन गोदाम में रखा सारा स्टेशनरी का सामान जलकर राख हो गया उन्होंने बताया कि उनका लाखों में नुकसान हुआ है। और तकरीबन सारा सामान जल चुका। वही उपरी मंजिल पर बने संस्कृतिक फैंसी स्टोर के संचालक ने भी बताया कि वह सेक्टर 40 में रहते हैं। और संस्कृतिक फैंसी स्टोर के नाम से उनकी शॉप थी। जिसमें अलग-अलग तरह की फेंसी ड्रेस जो कि स्कूलों में जाती है । और रिटेल और होलसेल का भी काम था सारा समान और ड्रेस जलकर राख हो गई। उन्होंने बताया कि उनका करोड़ों रुपए का नुकसान हुआ है। वही मौके पर पहुंची पुलिस लगी आग के कारणों की जांच में जुट गई।  मामले की सूचना पाते ही सेक्टर 17 से फायर ऑफिसर जीएस गिल और सेक्टर 38 से फायर ऑफिसर मौजूद थे।